ಕಾಂಗ್ರೆಸ್ನಲ್ಲಿ ಭಿನ್ನಮತ ಸ್ಪೋಟ! ರಮೇಶ್ ಕುಮಾರ್ ಒಬ್ಬ ಶಕುನಿ ಎಂದ ಮುನಿಯಪ್ಪ! masthmagaa.com: ಮುಂದಿನ ವರ್ಷ ರಾಜ್ಯದಲ್ಲಿ ನಡೆಯುವ ವಿಧಾನಸಭೆ ಚುನಾವಣೆಗೆ ಅಧಿಕಾರ ಹಿಡಿಯೋ ಹುಮ್ಮಸ್ಸಿನಲ್ಲಿರೋ ಕಾಂಗ್ರೆಸ್ ಒಳಗೇ ಈಗ ಭಿನ್ನರಾಗ ಕೇಳಿ ಬಂದಿದೆ. ಕಾಂಗ್ರೆಸ್ನ ಹಿರಿಯ ನಾಯಕ ಮಾಜಿ ಕೇಂದ್ರ ಸಚಿವ ಕೆ ಹೆಚ್ ಮುನಿಯಪ್ಪ ರಾಜ್ಯ ಕಾಂಗ್ರೆಸ್ ನಾಯಕರ ವಿರುದ್ದ ಅಸಮಾಧಾನ ಹೊರಹಾಕಿದ್ದಾರೆ. ತಮ್ಮ ರಾಜಕೀಯ ವೈರಿಗಳಾದ ಮಾಜಿ ಶಾಸಕ ಡಾ.ಎಂ.ಸಿ.ಸುಧಾಕರ್, ಹಾಗೂ ಕೊತ್ತೂರು ಮಂಜುನಾಥ್ ಇತ್ತೀಚೆಗೆ ಕಾಂಗ್ರೆಸ್ ಸೇರ್ಪಡೆಯಾಗಿದ್ದರು. ಮುನಿಯಪ್ಪ ಅವರ ವಿರೋಧದ ನಡುವೆಯೂ ಅವರನ್ನು ಪಕ್ಷಕ್ಕೆ ಸೇರ್ಪಡೆ ಮಾಡಿರೋದು ಈ ಮುನಿಸಿಗೆ ಕಾರಣವಾಗಿದ್ದು ಅವರು ಜೆಡಿಎಸ್ಗೆ ಹಾರಲಿದ್ದಾರೆ ಅನ್ನೋ ವದಂತಿ ಹರಿದಾಡ್ತಿದೆ. ಈ ಕುರಿತು ಪ್ರತಿಕ್ರಿಯಿಸಿರೋ ಮನಿಯಪ್ಪ ಕಾಂಗ್ರೆಸ್ನಲ್ಲಿ 28 ವರ್ಷ ಸಂಸದನಾಗಿದ್ದೇನೆ. 50 ವರ್ಷಗಳಿಂದ ಕಾಂಗ್ರೆಸ್ನಲ್ಲಿದ್ದೇನೆ. ಹೊಸಬರನ್ನ ಸೇರಿಸಿಕೊಳ್ಳೋದಕ್ಕೆ ಸೌಜನ್ಯಕ್ಕಾದ್ರೂ ನನ್ನನ್ನ ಕೇಳಬೇಕಿತ್ತು. ರಮೇಶ್ ಕುಮಾರ್ ಒಬ್ಬ ಶಕುನಿ. ಇಲ್ಲಿ ಜನರು ಇದ್ದಾರೆ. ಧರ್ಮವೂ ಇದೆ. ಇವರೆಲ್ಲಾ ಏಕಪಾತ್ರಭಿನಯ ಮಾಡ್ತಿದ್ದಾರೆ.ಈ ಸಿದ್ದರಾಮಯ್ಯ ಅವರನ್ನ ಯಾಕಾದ್ರೋ ನಂಬ್ತಾರೋ ಅಂತ ಅಸಮಾಧಾನ ಹೊರಹಾಕಿದ್ದಾರ. masthmagaa.com